CELEX: 32016D1255
Language: sl
Date: 2016-07-29 00:00:00
Title: Izvedbeni sklep Komisije (EU) 2016/1255 z dne 29. julija 2016 o spremembi izvedbenih sklepov (EU) 2015/1500 in (EU) 2015/2055 o zaščitnih ukrepih proti vozličastemu dermatitisu v Grčiji (notificirano pod dokumentarno številko C(2016) 5035) (Besedilo velja za EGP)

30.7.2016   
            
            
               SL
            
            
               Uradni list Evropske unije
            
            
               L 205/20
            
         IZVEDBENI SKLEP KOMISIJE (EU) 2016/1255
   z dne 29. julija 2016
   o spremembi izvedbenih sklepov (EU) 2015/1500 in (EU) 2015/2055 o zaščitnih ukrepih proti vozličastemu dermatitisu v Grčiji
   
      
         (notificirano pod dokumentarno številko C(2016) 5035)
      
   
   (Besedilo v grškem jeziku je edino verodostojno)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), in zlasti člena 10(4) Direktive,
   ob upoštevanju Direktive Sveta 92/119/EGS z dne 17. decembra 1992 o splošnih ukrepih Skupnosti za nadzor nad določenimi živalskimi boleznimi in o posebnih ukrepih v primeru vezikularne bolezni prašičev (3) ter zlasti člena 19(1)(a), (3)(a) in člena 19(6) Direktive,
   ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (4), in zlasti člena 4(3) Direktive,
   ob upoštevanju naslednjega:
   
               (1)
            
            
               Direktiva 92/119/EGS določa splošne nadzorne ukrepe, ki se uporabijo v primeru izbruha nekaterih živalskih bolezni, vključno z vozličastim dermatitisom. Ti nadzorni ukrepi vključujejo vzpostavitev okuženih in ogroženih območij okoli okuženih gospodarstev in določajo tudi cepljenje v izrednih razmerah v primeru izbruha vozličastega dermatitisa kot dopolnilo k drugim nadzornim ukrepom.
            
         
               (2)
            
            
               Izvedbeni sklep Komisije (EU) 2015/1500 (5) določa nekatere zaščitne nadzorne ukrepe za zdravje živali v zvezi s potrditvijo vozličastega dermatitisa v Grčiji v letu 2015. Navedeni ukrepi vključujejo vzpostavitev območja z omejitvami, ki je opisano v Prilogi k navedenemu izvedbenemu sklepu in ki vključuje območje, na katerem je bil potrjen vozličasti dermatitis, ter okužena in ogrožena območja, ki jih je Grčija vzpostavila v skladu z Direktivo 92/119/EGS.
            
         
               (3)
            
            
               Na podlagi razvoja epidemioloških razmer v Grčiji je Komisija sprejela Izvedbeni sklep Komisije (EU) 2015/2055 (6). Navedeni izvedbeni sklep določa, da lahko Grčija opravi cepljenje goveda v izrednih razmerah, ki se goji na gospodarstvih na območju cepljenja, določenem v Prilogi I k navedenemu izvedbenemu sklepu. Izvedbeni sklep (EU) 2015/2055 je spremenil tudi nekatere določbe Izvedbenega sklepa (EU) 2015/1500, vključno z razširitvijo območja z omejitvami, določenega v Prilogi k navedenemu izvedbenemu sklepu.
            
         
               (4)
            
            
               Izvedbena sklepa (EU) 2015/1500 in (EU) 2015/2055 sta bila nato po potrditvi dodatnih izbruhov v regionalni enoti Halkidika in prejemu obvestila Grčije o njeni nameri, da izvede cepljenje proti vozličastemu dermatitisu v nekaterih regionalnih enotah, spremenjena z Izvedbenim sklepom Komisije (EU) 2015/2311 (7), da se razširita območje z omejitvami, določeno v Prilogi k Izvedbenemu sklepu (EU) 2015/1500, in območje cepljenja, kakor je določeno v Prilogi I k Izvedbenemu sklepu (EU) 2015/2055.
            
         
               (5)
            
            
               Priloga k Izvedbenemu sklepu (EU) 2015/1500 in Priloga II k Izvedbenemu sklepu (EU) 2015/2055 sta bili pozneje spremenjeni z Izvedbenim sklepom Komisije (EU) 2016/1116 (8), da se upoštevajo nadaljnji razvoj epidemioloških razmer v Grčiji in ukrepi cepljenja, ki jih je sprejela navedena država članica.
            
         
               (6)
            
            
               Grčija je od 19. julija 2016 poročala o novem izbruhu vozličastega dermatitisa v regionalni enoti Achaia, območju celinske Grčije na polotoku Peloponez, s katerega do tedaj ni bil sporočen noben izbruh vozličastega dermatitisa in ki je oddaljeno več kot 150 km južno od najbližje regionalne enote, v kateri se trenutno uporabljajo omejitve in ukrepi cepljenja glede vozličastega dermatitisa.
            
         
               (7)
            
            
               Ob upoštevanju trenutnih epidemioloških razmer v Grčiji in hitrosti prenosa vozličastega dermatitisa je treba razširiti območje z omejitvami, določeno v Prilogi k Izvedbenemu sklepu (EU) 2015/1500, in območje cepljenja, kakor je določeno v Prilogi I k Izvedbenemu sklepu (EU) 2015/2055, da se vključi celotno ozemlje celinske Grčije. Izvedbena sklepa (EU) 2015/1500 in (EU) 2015/2055 bi bilo zato treba ustrezno spremeniti.
            
         
               (8)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Priloga k Izvedbenemu sklepu (EU) 2015/1500 se nadomesti z besedilom iz Priloge I k temu sklepu.
   Člen 2
   Priloga I k Izvedbenemu sklepu (EU) 2015/2055 se nadomesti z besedilom iz Priloge II k temu sklepu.
   Člen 3
   Ta sklep je naslovljen na Helensko republiko.
   
      V Bruslju, 29. julija 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  UL L 62, 15.3.1993, str. 69.
   
      (4)  UL L 18, 23.1.2003, str. 11.
   
      (5)  Izvedbeni sklep Komisije (EU) 2015/1500 z dne 7. septembra 2015 o nekaterih zaščitnih ukrepih proti vozličastemu dermatitisu v Grčiji in razveljavitvi Izvedbenega sklepa (EU) 2015/1423 (UL L 234, 8.9.2015, str. 19).
   
      (6)  Izvedbeni sklep Komisije (EU) 2015/2055 z dne 10. novembra 2015 o določitvi pogojev za vzpostavitev programa cepljenja goveda proti vozličastemu dermatitisu v izrednih razmerah v Grčiji in spremembi Izvedbenega sklepa (EU) 2015/1500 (UL L 300, 17.11.2015, str. 31).
   
      (7)  Izvedbeni sklep Komisije (EU) 2015/2311 z dne 9. decembra 2015 o spremembi izvedbenih sklepov (EU) 2015/1500 in (EU) 2015/2055 o zaščitnih ukrepih proti vozličastemu dermatitisu v Grčiji (UL L 326, 11.12.2015, str. 65).
   
      (8)  Izvedbeni sklep Komisije (EU) 2016/1116 z dne 7. julija 2016 o spremembi izvedbenih sklepov (EU) 2015/1500 in (EU) 2015/2055 o zaščitnih ukrepih proti vozličastemu dermatitisu v Grčiji (UL L 186, 9.7.2016, str. 24).
   
      PRILOGA I
      Priloga k Izvedbenemu sklepu (EU) 2015/1500 se nadomesti z naslednjim:
      
         
            „PRILOGA
            
               Območja z omejitvami iz člena 2(b)
            
            
                        A.
                     
                     
                        Naslednje regije v Grčiji:
                        
                                    —
                                 
                                 
                                    regija Atika,
                                 
                              
                                    —
                                 
                                 
                                    regija Osrednja Grčija,
                                 
                              
                                    —
                                 
                                 
                                    regija Osrednja Makedonija,
                                 
                              
                                    —
                                 
                                 
                                    regija Vzhodna Makedonija in Trakija,
                                 
                              
                                    —
                                 
                                 
                                    regija Epir,
                                 
                              
                                    —
                                 
                                 
                                    regija Peloponez,
                                 
                              
                                    —
                                 
                                 
                                    regija Tesalija,
                                 
                              
                                    —
                                 
                                 
                                    regija Zahodna Grčija,
                                 
                              
                                    —
                                 
                                 
                                    regija Zahodna Makedonija.
                                 
                              
                  
                        B.
                     
                     
                        Naslednje regionalne enote v Grčiji:
                        
                                    —
                                 
                                 
                                    regionalna enota Limnos.“
                                 
                              
                  
      
   
   
      PRILOGA II
      Priloga I k Izvedbenemu sklepu (EU) 2015/2055 se nadomesti z naslednjim:
      
         
            „PRILOGA I
            
                        A.
                     
                     
                        Naslednje regije v Grčiji:
                        
                                    —
                                 
                                 
                                    regija Atika,
                                 
                              
                                    —
                                 
                                 
                                    regija Osrednja Grčija,
                                 
                              
                                    —
                                 
                                 
                                    regija Osrednja Makedonija,
                                 
                              
                                    —
                                 
                                 
                                    regija Vzhodna Makedonija in Trakija,
                                 
                              
                                    —
                                 
                                 
                                    regija Epir,
                                 
                              
                                    —
                                 
                                 
                                    regija Peloponez,
                                 
                              
                                    —
                                 
                                 
                                    regija Tesalija,
                                 
                              
                                    —
                                 
                                 
                                    regija Zahodna Grčija,
                                 
                              
                                    —
                                 
                                 
                                    regija Zahodna Makedonija.
                                 
                              
                  
                        B.
                     
                     
                        Naslednje regionalne enote v Grčiji:
                        
                                    —
                                 
                                 
                                    regionalna enota Limnos.“